Die "cottage" se ou wereld gevoel en die mooi omgewing, mooi tuine plus al die diere het gesorg vir 'n heerlike verblyf. Die ontbyt afgelewer op my man se verjaarsdag was heerlik. Ek kan werklik Fynbos Guest Farm aanbeveel.
Fynbos Guest Farm het ons heerlik verras. As mens uit die berge se grondpaaie kom op 'n Motorfiets en jy wil net rus, is dit net die plek om te wees. Vriendelike ontvangs en gasvryheid maak mens sommer tuis voel.
Die kamp is mooi en die diere great vir kinders. Die swembad is baie klein, maar die gasheer het vir ons varsgebakte brood vir ontbyt gebring wat baie lekker was.
Heerlike warm bed, netjiese kamers, net jammer ons kon nie die chalets kry nie. Die webtuiste is nie duidelik genoeg, eers gesien na die tyd dat dit net 'n kamer is.
Verblyf in Guinea Fowl Cottage was heerlik. Dit is volledig toegerus vir selfsorg. Die plaas en omgewing is 'n belewenis. Sal dit vir almal aanbeveel.
Die kinders het veral ons verblyf baie geniet. Die plaasatmosfeer en die diere was vir hulle 'n hoogtepunt. Die wooneenheid was gerieflik met alles wat jy nodig het in 'n selfsorg-eenheid.
Perfekte plek om 'n rustige naweek te spandeer saam vriende of familie, nie te ver van die dorp af nie. Veilig vir kinders en familielede.
Ons groupie het die Owl Cottage op Fynbos Gasteplaas terdeë geniet: op die plaas is daar 'n groot versameling eksotiese diere en voël; verskeie aktiwiteite en 'n heerlike swembad. Die plaas is geleë in 'n omgewing waar enige natuurliefhebber se hartsnare getokkel word deur intensiewe landbou-aktiwiteite; asemrowende natuurskoon en energieke buitelug aktiwiteite. Ons besoek was beslis 'n lusmaker vir die volgende keer.
Pragtige omgewing met baie netjiese en kampplekke wat redelik privaat is. Die chalet's lyk van buite af ook baie mooi en gerieflik. Daar is heelwat om te doen op die plaas, dit is 'n klein paradys. Hoogs aan te bevole!
Dis mooi maar baie klein so ek sal dit nie aanbeveel vir meer as een nag se oorslaap nie. Die badkamer kan meer gebruikersvriendelik wees. Die trappie na die stort is nie baie sigbaar nie en die badkamer baie klein.
Die badkamers was baie mooi skoon, maar ons het geen water gehad toe ons wou stort nie. Ook het nie geweet ons tent se staanplek het nie 'n kragpunt nie.
Pragtige ligging met 'n pragtige uitsig oor die berge. Uitstekende gasheer met baie goeie diens. Regte plaas gevoel by Fynbos.
Ons was uiters hartseer dat ons so laat daar aangekom het. Maar was so verras en het die volgende oggend die tuine en plaas terdeë geniet. As 'n mens by die Houthuis se stoepie sit en uitkyk, sou mens nooit sê dit is 'n werkende plaas nie. Die omliggende tuine is met soveel passie en liefde uitgelê en is 'n bliss om voor te kyk. Die houthuis is gerieflik en baie netjies. Dan is Peter een van die vriendelikste mense wat ons teë gekom het. 'n Absolute móét as 'n mens in die omgewing is. Asemrowend.
Baie netjies en skoon met al die basiese geriewe om mens se verblyf aangenaam te maak. Sal weer daar bly as ek in die omgewing is.
Ontvangs is baie gasvry deur Peter wat alles in 'n neutedop vertel van die plaas en al die diere. Al die diere is baie goed versorg en gelukkig. Die huisie is baie gerieflik en goed toegerus met al die nodige.
Heerlik om tussen al die diere wat 'n tweede kans gekry het te wees. Kampplekke is lekker privaat en badkamer baie skoon en netjies. Ons beplan reeds ons volgende uitstappie daarheen.
Baie dankie Maryke - ons is baie bly julle het die paar dae geniet. Ons hoop ons sal u in die toekoms weer sien kom kuier!
My ideaal van 'n wegbreek van die dolle stadsgejaag, kon ek hier vind. Selfs die een aand se stormwind en reën is omskep in 'n knusse warmte met die oop kaggelvuur wat Peter vir my kom aansteek het. Sy mandjie met ontbytkos was vol verrassings en heerlik! Die diere op sy plaas was nog weer 'n ander belewenis! Soggens vroeg is ek begroet deur sy poue; ganse, asook sy vriendelike, goed geleerde honde. Peter sorg vir weggooidiere, asook perde, springbokkies en lamas, ens., wat in gevaar was om geskiet of geslag te word. Die omringende berge en natuurskoon is indrukwekkend en pragtig. Hierdie plaas is 'n ware lafenis vir enigiemand wat net rus en vrede vir sy siel soek.